./data/phi0474/phi058/phi0474.phi058.perseus-lat1.xml
M. Tullius Cicero
quid? multa convenerunt quae mentem exturbarent meam, subita defectio Pompei, alienatio consulum, etiam praetorum, timor publicanorum, arma   lacrimae meorum me ad mortem ire prohibuerunt ; quod certe etad honestatem et ad effugiendos intolerabilis dolores fuit aptissimum   sed de hoc scripsi ad te in ea epistula quam Phaethonti dedi   nunc tu, quoniam in tantum luctum laboremque detrusus es quantum nemo umquam, si levare potest communem casum misericordia hominum scilicetincredibile quiddam adsequeris ; sin plane occidimus, me miserum! ego omnibus meis exitio fuero quibus ante dedecori non eram